ইহানা ধিল্লোন

ইহানা ধিল্লোন (জন্ম: ১৮ই আগস্ট ১৯৮৯) হলেন একজন ভারতীয় অভিনেত্রী, যিনি বলিউড এবং পাঞ্জাবি চলচ্চিত্র উভয় ক্ষেত্রেই কাজ করছেন। তিনি হেট স্টোরি ৪ নামক বলিউডের জনপ্রিয় উত্তেজনাপূর্ণ চলচ্চিত্রে অভিনয়ের মধ্য দিয়ে আত্মপ্রকাশ করেছেন। তিনি উক্ত চলচ্চিত্রে রিশমা নামের এক কর্পোরেট নারীর চরিত্রে অভিনয় করেছেন, যিনি তাঁর বাগদত্তার হত্যার প্রতিশোধ নিতে চেয়েছিলেন। এই চলচ্চিত্রে তাঁর অভিনয়ের জন্য ইহানা সারা দেশ জুড়ে সমালোচকদের দৃষ্টি আকর্ষণ করেছিলেন। তাঁর বহুভাষিক দক্ষতা তাঁকে ড্যাডি কুল মুন্ডি ফুল (২০১৩), টাইগার (২০১৬) এবং থাগ লাইফ (২০১৭)-এর মতো সংবেদনশীল পাঞ্জাবি চলচ্চিত্রে সাফল্য অর্জন করতে সহায়তা করেছে। অর্জুন রামপাল অভিনীত শৈলেশ বর্মা পরিচালিত নাস্তিক নামক আসন্ন একটি চলচ্চিত্রে অভিনয়ের মাধ্যমে তিনি আবারও বড় পর্দায় হাজির হতে চলেছেন। ইহানা ধিল্লোন ১৯৮৯ সালের ১৮ই আগস্ট তারিখে ভারতের পাঞ্জাবের দক্ষিণ-পশ্চিম শহর ফরিদকোটের একটি মধ্যবিত্ত শিখ পরিবারে জন্মগ্রহণ করেছেন। তাঁর কিরণ ধিল্লোন নামে একটি বড় বোন রয়েছে। ইহানা পাঞ্জাব বিশ্ববিদ্যালয় থেকে পর্যটন ও আতিথেয়তা বিভাগে স্নাতক ডিগ্রি অর্জন করেছেন। স্নাতক শেষ হওয়ার পরে তিনি হোটেল ম্যানেজমেন্ট বিভাগে স্নাতকোত্তর জন্য মার্কিন যুক্তরাষ্ট্রে যান। ইহানা স্টাডিজ, সুন্দরী এবং প্রথম থেকেই প্রাকৃতিক নান্দনিক বোধের অধিকারী ছিলেন। তাঁর নিজের রাজ্যের ঐতিহ্যবাহী নৃত্য - পাঞ্জাবি গিদ্দার প্রতি তাঁর গভীর আগ্রহ ছিল। তিনি মঞ্চ অভিনয় করতে পছন্দ করতেন এবং সর্বদা পরিপূর্ণতার সাথে তিনি তাঁর চরিত্রগুলোতে অভিনয় করেন। ইহানা পড়াশোনা শেষ করে আটলান্টা হোটেল ক্রাউন প্লাজায় কাজ করেছেন, যেখানে তার চেহারা একটি মডেলিং এজেন্সিটির দৃষ্টি আকর্ষণ করে এবং তারা তাকে একটি কাজের প্রস্তাব দেয়। এভাবেই আটলান্টায় তার মডেলিং জীবন শুরু হয়েছিল। ভারতে ফিরে আসার পরে, তিনি তার প্রথম টেলিভিশন অনুষ্ঠান, জুয়েলস অফ রয়্যালস এ কাজ করেছেন; ২০১০ সালে চ্যানেল টিএলসিতে প্রচারিত এই অনুষ্ঠানে তিনি অভিনেত্রী লিজা রায়ের সাথে কাজ করেছেন। ২০১৩ সালে, তিনি তার প্রথম চলচ্চিত্র ড্যাডি কুল মুন্ডি ফুল এ অভিনয় করেছেন; যেখানে তিনি মিঙ্কি নামে শহরের একটি ছোট্ট মেয়ের চরিত্রে অভিনয় করেছেন। এই চলচ্চিত্রে তার অভিনয় পাঞ্জাবি চলচ্চিত্র জগতের প্রায় সকল সমালোচকদের কাছ থেকে প্রশংসা কুড়িয়েছিল। তার কর্মজীবনে বিভিন্ন বৈচিত্র্যময় চরিত্রের মধ্যে একটি হচ্ছে কানাডার সাংবাদিক একুমের চরিত্রটি; সিপ্পি গিল অভিনীত টাইগার (২০১৬) নামক চলচ্চিত্রে মাদকাসক্ত ব্যক্তিদের সাথে নারীরা কীভাবে আচরণ করেন সে বিষয় নিয়ে নির্মিত চলচ্চিত্রে তিনি এই চরিত্রে অভিনয় করেছেন। Fernandes, Sandra Marina (১৪ সেপ্টেম্বর ২০১৭)। "People seek more content these days, says actress Ihana Dhillon"। The Times of India।  Kukreja, Monika Rawal (৯ সেপ্টেম্বর ২০১৭)। "Hate Story 4 actor Ihana Dhillon: We are not trying to sell sex but nobody will believe"। Hindustan Times।  "Punjabi actress Ihana Dhillon joins 'Hate Story 4'"। The Times of India। ২৭ আগস্ট ২০১৭।  "Hate Story 4 shoot begins in London, Ihana Dhillon to debut in Bollywood"। Hindustan Times। ২১ সেপ্টেম্বর ২০১৭।  "Trailer of Ihana Dhillon's 'Tiger' to be released today"। The Times of India। ৩ আগস্ট ২০১৭।  "Arjun Rampal And Ihana Dhillon On Sets Of Nastik In Ranchi"।  "Ihana Dhillon to sizzle alongside Arjun Rampal in new item song"।  "Hate Story 4 Actor Ihana Dhillon In Sizzling New Avatar"। ২৪ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৩ ডিসেম্বর ২০১৭।  ইন্টারনেট মুভি ডেটাবেজে ইহানা ধিল্লোন (ইংরেজি) ইন্সটাগ্রামে ইহানা ধিল্লোন